Владимир Соловьов
Мила, ти нима не виждаш…

Превод от руски: Георги Мицков, —

chitanka.info

Мила, ти нима не виждаш,

видимото за очите

е отблясъци и сенки —

тайните зад тях са скрити!

Мила, ти нима не чуваш

тоя шум, житейски скучен,

че е жалък отзвук тука

от света красив и звучен!

Мила, ти нима не знаеш,

че на тоя свят безкраен

само две сърца безмълвно

си разменят поздрав таен?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.